**Γενικές εκλογές** στο Σουρινάμ διεξήχθησαν στις 25 Μαΐου 2015. To Εθνικό Δημοκρατικό Κόμμα κέρδισε την αυτοδυναμία στη βουλή για πρώτη φορά στην ιστορία του.

Εκλογικό σύστημα
----------------

Οι 51 έδρες στην Εθνοσυνέλευση αναδείχθηκαν με τη χρήση του συστήματος της απλής αναλογικής (ανοιχτή λίστα) σε 10 πολυεδρικές εκλογικές περιφέρειες, περιέχουσες από 2 ως 17 έδρες. Οι 10 εκλογικές περιφέρειες συμπίπτουν με τις ισάριθμες διοικητικές επαρχίες της χώρας. Στη συνέχεια η εθνοσυνέλευση εκλέγει τον πρόεδρο του Σουρινάμ. Η ψηφοφορία δεν είναι υποχρεωτική. Η θητεία των μελών της Εθνοσυνέλευσης είναι 5ετής.

Διαδικασία
----------

Για τις εκλογές στήθηκαν κάλπες σε συνολικά 623 εκλογικά τμήματα και ο αριθμός των εγγεγραμμένων ψηφοφόρων ήταν 356.223 και στις 10 επαρχίες. Σύμφωνα με τους εκλογικούς παρατηρητές της CARICOM οι εκλογές ήταν "διαφανείς, ελεύθερες και δίκαιες, με τους ψηφοφόρους να ασκούν το εκλογικό τους δικαίωμα χωρίς φόβο και τα αποτελέσματα να αντανακλούν τη λαϊκή βούληση".

Αποτελέσματα
------------

Συνολικά 25 κόμματα έλαβαν μέρος στις γενικές εκλογές. Το Εθνικό Δημοκρατικό Κόμμα που πρόσκειται στον πρόεδρο Ντέσι Μπάουτερσε κέρδισε την απόλυτη πλειοψηφία για πρώτη φορά. Η αντιπολίτευση παραδέχθηκε την ήττα της στις εκλογές και κατέλαβε τουλάχιστον 25 έδρες. Η νίκη του NDP αντιστοιχεί στο 80% (και πλέον) όλων των ψήφων και σε 27 έδρες επί συνόλου 51 στην εθνοσυνέλευση, κάτι που σημαίνει ότι ο Ντέσι Μπάουτερσε επανεκλέχθηκε πρόεδρος.

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εθνικό Δημοκρατικό Κόμμα | 116.662 | 45,56 | 26 |  |
| V7 | 95.210 | 37,18 | 18 |  |
| A-Combination | 26.973 | 10,53 | 5 |  |
| Κόμμα για τη Δημοκρατία και την Ανάπτυξη μέσω της Ενότητας | 11.080 | 4,33 | 1 | 0 |
| Προοδευτική Ένωση των Εργατών και των Γεωργών | 1.733 | 0,68 | 1 |  |
| Μέτωπο Mega | 1.108 | 0,43 | 0 |  |
| A Nyun Combinatie | 1.072 | 0,42 | 0 |  |
| Κόμμα Αμαζόνας Σουρινάμ | 843 | 0,33 | 0 |  |
| Διαρκής και Δίκαιη Ζωή | 659 | 0,26 | 0 |  |
| Εθνικό Κόμμα Ανάπτυξης | 406 | 0,16 | 0 |  |
| Κόμμα για Ακεραιότητα, Εθνικό Κίνητρο και Ισότητα | 316 | 0,12 | 0 |  |
| Άκυρα/λευκά ψηφοδέλτια |  | – | – | – |
| **Σύνολο** | **256.062** | **100** | **51** | **0** |
| Εγγεγραμμένοι ψηφοφόροι/συμμετοχή | 356.223 |  | – | – |
| Πηγή: Star Nieuws |

Παραπομπές
----------

1. 1 2 3  «Bouterse Re-Elected President of Suriname with 80% Plus of Votes Cast». Times Caribbean On Line. 26 Μαΐου 2015. Αρχειοθετήθηκε από το πρωτότυπο στις 30 Μαΐου 2015. Ανακτήθηκε στις 30 Μαΐου 2015.
2. ↑  «NDP Wins a Majority in Historic Suriname Election». telesurtv.net. 26 Μαΐου 2015. Ανακτήθηκε στις 26 Μαΐου 2015.
3. ↑  «Electoral system». IPU.
4. ↑  «Voter turnout data for Suriname». IDEA. Αρχειοθετήθηκε από το πρωτότυπο στις 15 Οκτωβρίου 2014. Ανακτήθηκε στις 30 Μαΐου 2015.
5. ↑  «Suriname elections transparent, free and fair, says CARICOM observer mission». Caribbean News. 30 Μαΐου 2015. Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 30 Μαΐου 2015.
6. 1 2  «CARICOM: Suriname Elections Were Transparent, Free and Fair]». Latin America Herald Tribune. 30 Μαΐου 2015. Αρχειοθετήθηκε από το πρωτότυπο στις 27 Ιουλίου 2015. Ανακτήθηκε στις 30 Μαΐου 2015.
7. ↑  «25 Parties register for Suriname elections». Fox News Channel. 23 Μαρτίου 2015. Ανακτήθηκε στις 11 Απριλίου 2015.
8. ↑  Kuypers, Ank (26 Μαΐου 2015). «Suriname's Bouterse on track for second presidential term». Reuters. Αρχειοθετήθηκε από το πρωτότυπο στις 1 Οκτωβρίου 2015. Ανακτήθηκε στις 30 Μαΐου 2015.